وليش اتلح عليه وتنتظر ردي
هذا السان حالي دموعي تحجي وياك
وراح اسكت وأحجي ادموعي البخدّي
وسولف بالدمع وتوسلك عبرات
اود اشبع بشوفك وأحتفل ودّي
ضل وياي أريدك والبقن جم يوم
وهل جم يوم صارن حدك وحدّي
خليني أرد اشوفك كمت أحسك طيف
وياعين التكض الطيف اليعدّي
صرفنه سنين حبنه وخلصن تيذير
وعلى يوم النشوفك باجر انجدّي
اخذني وياك اريدك ما أريد الغير
كون ابسدك اكعد واكعد بسدّي
لتخليني وحدي منين أعرف الناس
لا أكدر أعاشر لا خلك عندي
احب اشلون غعيرك من اود شلون
وانه وياك كلش خلّصت ودي
ابكد حبك النفسك جنت اناني وياك
ومنويكدر يجبك محد ابكدي
يل بيه ويه روحي الطلعه طلعت موت
شيردكم علي لو صحت ردّي
اخذني وياك مني اشعندي باقي وياي
وكلي وياك اخذني وكلشي لتودي
شيصيرن بعد خل اليصي ايصير
خل كلشي الأليه وينكلب ضدي
خل اسنين تغرك خله عمري يفيض
خل أكبال عيني وينهدم سدي
خايف صح جنت بس جنت اخاف عليك
والمن بعدك انته وخايف اشعندي .....
للأمانه ... منقوله